નિફ્ટી ફ્યુચર તેજી તરફી ૧૧૩૦૩ પોઈન્ટ મહત્વની સપાટી….!!! – Khabar Gujarat
તા.૨૯.૦૭.૨૦૨૦ ના રોજ…..
BSE સેન્સેક્સ :- ઇન્ટ્રા ડે ટ્રેડીંગની શરૂઆતે BSE સેન્સેક્સ આગલા બંધ ૩૮૪૯૨.૯૫ સામે ૩૮૪૨૭.૧૫ પોઈન્ટના મથાળેથી ખુલીને નફારૂપી વેચવાલી દ્વારા ૩૭૮૮૪.૪૧ પોઈન્ટના નીચા મથાળે જોવા મળેલ. સેન્સેક્સ આધારિત શેરોમાં તબક્કાવાર વેચવાલીનો માહોલ જોવા મળ્યો… દિવસ દરમ્યાન સરેરાશ ૭૩૨.૬૨ પોઈન્ટ ની મુવમેન્ટ નોંધાવી ભારતીય શેરબજારનો સેન્સેક્સ ૪૨૧.૮૨ પોઈન્ટના ઘટાડા સાથે ૩૮૦૭૧.૧૩ પોઈન્ટ બંધ થયેલ..!!!
નિફ્ટી ફ્યુચર :- ઇન્ટ્રા ડે ટ્રેડીંગની શરૂઆતે નિફ્ટી ફ્યુચર આગલા બંધ ૧૧૩૦૬.૧૫ સામે ૧૧૨૯૧.૭૦ પોઈન્ટના મથાળેથી સ્ટોક સ્પેશીફીક ઘટાડો નોંધાવી ૧૧૧૭૦.૦૦ પોઈન્ટના નીચા મથાળા સુધી નિફ્ટી ફ્યુચર આધારિત શેરોમાં તબક્કાવાર વેચવાલીનો માહોલ જોવા મળ્યો… સરેરાશ ૧૭૩.૪૦ પોઈન્ટ ની મુવમેન્ટ નોંધાવી નિફ્ટી ફ્યુચર ૯૪.૬૦ પોઈન્ટના ઘટાડા સાથે ૧૧૨૧૧.૫૫ પોઈન્ટ બંધ થયેલ..!!
સપ્તાહના ત્રીજા દિવસે ભારતીય શેરબજારની ટ્રેડિંગની શરૂઆત ઘટાડે થઈ હતી. કોરોનાના કાળ વચ્ચે અનલોક – ૩ ને લઈ રોકાણકારોને અપેક્ષા છે કે સરકાર છૂટમાં વધારો કરશે, તેમજ કોરોના વેક્સિનના નિર્માણની દિશામાં સતત પોઝિટિવ અહેવાલ સામે ભારત અને ચીન વચ્ચે તંગદિલીની અસરે ભારતીય શેરબજારમાં ઘટાડો જોવા મળ્યો હતો. દિવસભરની વધઘટ બાદ અંતિમ સેશનમાં વેચવાલીના ભાગરૂપે ભારતીય શેરબજાર ઘટાડે બંધ રહ્યું હતું. સ્થાનિક કરન્સી બજારમાં બુધવારે શરૂઆતી સેશનમાં ડોલર સામે રૂપિયો ૭૪.૮૩ પર ખૂલ્યા બાદ અંતિમ સેશનમાં ૭૪.૮૦ પર બંધ આવ્યો હતો. જ્યારે આ પહેલા મંગળવારે રૂપિયો ૭૪.૮૪ પર બંધ રહ્યો હતો. કોમોડીટી સેક્ટર સંદર્ભે કોરોના મહામારી અને જિયો પોલિટિકલ ટેંશનની વચ્ચે સોના અને ચાંદીની કિંમતોમાં જોરદાર તેજી જોવા મળી રહી છે. છેલ્લા ચાર મહિના દરમિયાન ચાંદીની કિંમત બમણી થઈ ગઈ છે. ૧૮ માર્ચ, ૨૦૨૦ ના MCX પર ચાંદીની કિંમત રૂ.૩૩,૫૮૦ આસપાસ હતી જે વધીને રૂ.૬૭,૫૬૦ સુધી પહોંચી ગઈ છે. આગામી સમયમાં સોના – ચાંદીના ભાવમાં હજુ પણ તેજી આવી શકે છે. અમેરિકા-ચીનની વચ્ચે ચાલુ રહેલા તણાવને કારણે ડોલર નબળો પડ્યો છે. તે સિવાય યૂએસ બોન્ડ યીલ્ડમાં નીચલા સ્તર પર છે અને આ જ કારણ છે કે, બુલિયનની માગમાં વધારો થયો છે. બીએસઈ પર મીડકેપ ઈન્ડેક્સ ૦.૬૮% અને સ્મોલકેપ ઈન્ડેક્સ ૦.૪૩% વધીને બંધ રહ્યા હતા. બીએસઈ સેક્ટરલ ઈન્ડાયસીસમાં બેઝિક મટિરિયલ્સ, એફએમસીજી, હેલ્થકેર, ઈન્ડસ્ટ્રિયલ્સ, ટેલિકોમ, યુટિલિટીઝ, કેપિટલ ગુડ્સ, મેટલ અને પાવર શેરોમાં લેવાલી જોવા મળી હતી, જ્યારે સીડીજીએસ, એનર્જી, ફાઈનાન્સ, આઈટી, ઓટો, બેન્કેક્સ, કન્ઝ્યુમર ડ્યુરેબલ્સ, ઓઈલ એન્ડ ગેસ, રિયલ્ટી અને ટેક શેરોમાં વેચવાલી જોવા મળી હતી. બીએસઈમાં કુલ ટ્રેડીંગ થયેલી ૨૮૩૧ સ્ક્રિપોમાંથી ઘટનારની સંખ્યા ૧૩૫૮ અને વધનારની સંખ્યા ૧૩૩૯ રહી હતી, ૧૩૪ શેરના ભાવમાં કોઈ ફેરબદલ જોવાયો ન હતો. જ્યારે ૨૪૮ શેરોમાં ઓનલી સેલરની મંદીની નીચલી સર્કિટ સામે ૨૯૧ શેરોમાં ઓનલી બાયરની તેજીની ઉપલી સર્કિટ રહી હતી.
બજારની ભાવિ દિશા….. મિત્રો, દેશમાં ચોમાસું સારી પ્રગતિ બતાવી રહ્યું હોઈ ચાલુ વર્ષ પણ કૃષિ-ગ્રામીણ ક્ષેત્રે વૃદ્વિનું સારૂ નીવડવાની શકયતા છે. કોરોના કાળમાંથી બહાર આવવાની સ્થિતિમાં આ ક્ષેત્રે ઊંચી વૃદ્વિ થકી દેશની આર્થિક વૃદ્વિને વેગ મળવાની અપેક્ષા છે. જેના આધાર પર ઓટોમોબાઈલ, એફએસીજી, ફાઈનાન્સ-બેંકિંગ ક્ષેત્રે રિકવરી અપેક્ષિત છે. કોર્પોરેટ પરિણામો જૂન ૨૦૨૦ના અંતના ત્રિમાસિકના અપેક્ષાથી ઓછા નબળા-સાધારણ જાહેર થઈ રહ્યા હોવાથી બજારમાં મોટું ધોવાણ અટક્યું છે. આંતરરાષ્ટ્રીય મોરચે ચાઈનાના જુલાઈ મહિના માટેના એનબીએસ મેન્યુફેકચરીંગ પીએમઆઈ આંક ૩૧,જુલાઈના રોજ જાહેર થશે, આ સાથે યુરોપમાં ૩૧,જુલાઈ ૨૦૨૦ના રોજ યુરો એરિયાનો જુલાઈ મહિનાના ફુગાવાના જાહેર થનારા આંક પર નજર રહેશે. તેમજ રોકાણકારો કંપનીઓની અર્નિંગ કોમેન્ટ્રી અને કોરોના વાઈરસની અર્થતંત્ર પર અસર અને કોરોનાની રસી અંગેના અહેવાલ જેવી ઘટનાઓ પર નજર રાખશે. આ ઉપરાંત ક્રૂડના ભાવની વધઘટ અને અમેરિકન ડોલર સામે રૂપિયાની ચાલ વગેરે પરિબળો પણ ભારતીય શેરબજારની નજર રહેશે.
તા.૩૦.૦૭.૨૦૨૦ ના રોજ સ્ટોક માર્કેટ ટ્રેડીંગ સંદર્ભે….
તા.૨૯.૦૭.૨૦૨૦ ના રોજ નિફટી ફ્યુચર બંધ ભાવ @ ૧૧૨૧૧ પોઈન્ટ :- આગામી સંભવિત નિફ્ટી ફ્યુચર ૧૧૩૦૩ પોઈન્ટના પ્રથમ અને ૧૧૩૭૩ પોઈન્ટના અતિ મહત્વના સ્ટ્રોંગ સ્ટોપલોસે ટ્રેડીંગ સંદર્ભે ૧૧૧૮૮ પોઈન્ટ થી ૧૧૧૬૦ પોઈન્ટ, ૧૧૧૩૦ પોઈન્ટની અતિ મહત્વની સપાટીને સ્પર્શી શકે તેવી સંભાવના ધરાવે છે. નિફ્ટી ફ્યુચરમાં ૧૧૩૦૩ પોઈન્ટ આસપાસ સાવધાનીપૂર્વક પોઝિશન બનાવવી….!!!
તા.૨૯.૦૭.૨૦૨૦ ના રોજ બેન્ક નિફ્ટી ફ્યુચર બંધ ભાવ @ ૨૨૧૦૩ પોઈન્ટ :- આગામી સંભવિત બેન્ક નિફ્ટી ફ્યુચર ૨૨૪૭૪ પોઈન્ટના પ્રથમ અને ૨૨૬૦૬ પોઈન્ટના અતિ મહત્વના સ્ટ્રોંગ સ્ટોપલોસે ટ્રેડીંગ સંદર્ભે ૨૨૦૦૮ પોઈન્ટ થી ૨૧૮૮૮ પોઈન્ટ, ૨૧૭૦૭ પોઈન્ટ ની અતિ મહત્વની સપાટીને સ્પર્શી શકે તેવી સંભાવના ધરાવે છે. ૨૨૬૦૬ પોઈન્ટ આસપાસ સાવધાનીપૂર્વક પોઝિશન બનાવવી….!!!
HDFC બેન્ક ( ૧૦૬૯ ) :- HDFC ગ્રુપની અગ્રણી આ કંપનીના શેરનો ભાવ હાલમાં રૂ.૧૦૫૩ આસપાસ પ્રવર્તી રહ્યો છે. રૂ.૧૦૪૭ ના સ્ટોપલોસથી ખરીદવાલાયક આ સ્ટોક ટૂંકા સમયગાળે રૂ.૧૦૮૮ થી રૂ.૧૦૯૩ નો ભાવ નોંધાવે તેવી શક્યતા છે…!! રૂ.૧૧૦૩ ઉપર તેજી તરફી ધ્યાન…!!!
ભારતી એરટેલ ( ૫૬૮ ) :- ટેકનીકલ ચાર્ટ મુજબ રૂ.૫૪૪ આસપાસ પોઝીટીવ બ્રેકઆઉટ…!! રૂ.૫૩૦ ના સપોર્ટથી ખરીદવાલાયક આ સ્ટોક રૂ.૫૭૭ થી રૂ.૫૮૫ નો ભાવ નોંધાવે તેવી સંભાવના છે…!!!
બાયોકોન લિ. ( ૩૯૭ ) :- રૂ.૩૮૬ નો પ્રથમ તેમજ રૂ.૩૮૦ ના બીજા સપોર્ટથી બાયોટેકનોલોજી સેક્ટર નો રોકાણલક્ષી આ સ્ટોક રૂ.૪૦૮ થી રૂ.૪૧૪ સુધીની તેજી તરફી રુખ નોધાવશે…!!!
ટાટા સ્ટીલ ( ૩૭૦ ) :- સ્ટીલ સેક્ટર નો આ સ્ટોક ટૂંકા ગાળે ટ્રેડીંગલક્ષી રૂ.૩૮૪ થી રૂ.૩૯૦ ના ભાવની સંભાવના ધરાવે છે…!! અંદાજીત રૂ.૩૬૩ નો સ્ટોપલોસ ધ્યાને લેવો…!!!
સ્ટેટ બેન્ક ઓફ ઈન્ડિયા ( ૧૯૧ ) :- રૂ.૦૧ ની ફેસવેલ્યુ ધરાવતા ફન્ડામેન્ટલ સ્ટ્રોંગ આ સ્ટોક રૂ.૧૮૪ ના સ્ટોપલોસ આસપાસ ખરીદવાલાયક બેન્ક સેક્ટર ના આ સ્ટોકમાં તેજી તરફી રૂ.૧૯૭ થી રૂ.૨૦૨ આસપાસ નફાલક્ષી ધ્યાન ઉત્તમ…!!!
એસ્કોર્ટ્સ લિ. ( ૧૧૩૪ ) :- ટેકનીકલ ચાર્ટ મુજબ કમર્શિયલ વિહિકલ્સ સેક્ટર નો આ સ્ટોક રૂ.૧૧૬૦ આસપાસ નફારૂપી વેચવાલી થકી રૂ.૧૧૧૭ થી રૂ.૧૧૦૮ ના ટાર્ગેટ ભાવની શક્યતા ધરાવે છે. ટ્રેડીંગલક્ષી રૂ.૧૧૭૭ નો સ્ટોપલોસ ધ્યાને લેવો…!!!
ટેક મહિન્દ્ર ( ૬૭૫ ) :- રૂ.૬૮૮ આસપાસ ઓવરબોટ પોઝીશન નોંધાવતા આ સ્ટોક રૂ.૬૯૩ ના સ્ટોપલોસે વેચવાલાયક…!! તબક્કાવાર રૂ.૬૬૦ થી રૂ.૬૫૪ નો ભાવ દર્શાવે તેવી સંભાવના છે…!! રૂ.૭૦૦ ઉપર તેજી તરફી ધ્યાને લેશો…!!!
સન ફાર્મા ( ૪૯૪ ) : ફાર્મા સેકટરનો આ સ્ટોક છેતરામણા ઉછાળે રૂ.૫૦૮ ના સ્ટોપલોસથી વેચાણલાયક…!! પ્રત્યાઘાતી ઘટાડે રૂ.૪૮૬ થી રૂ.૪૭૭ ના ભાવની સપાટી આસપાસ નફો બુક કરવો…!!!
ભારત પેટ્રો ( ૪૫૫ ) :- ટેકનીકલ ચાર્ટ મુજબ PSU ઓઈલ સેક્ટરનો આ સ્ટોક રૂ.૪૬૭ આસપાસ નફારૂપી વેચવાલી થકી રૂ.૪૪૦ થી રૂ.૪૩૩ ના ટાર્ગેટ ભાવની શક્યતા ધરાવે છે. ટ્રેડીંગલક્ષી રૂ.૪૭૪ નો સ્ટોપલોસ ધ્યાને લેવો…!!!
એક્સિસ બેન્ક ( ૪૪૧ ) :- રૂ.૪૫૬ આસપાસ ઓવરબોટ પોઝીશન નોંધાવતા આ સ્ટોક રૂ.૪૬૩ ના સ્ટોપલોસે વેચવાલાયક આ સ્ટોક તબક્કાવાર રૂ.૪૨૭ થી રૂ.૪૧૮ નો ભાવ દર્શાવે તેવી સંભાવના છે…!! રૂ.૪૭૦ ઉપર તેજી તરફી ધ્યાને લેશો…!!!